
27 Νοεμβρίου 2018 


ΤΕΥΧΟΣ Α.Α.Π. 


Αρ. Φύλλου 284 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΑΠΟΦΑΣΕΙΣ 

Αριθμ. 244759 

Έγκριση της 51/2018 απόφασης του Δημοτικού 
Λιμενικού Ταμείου Κορινθίων περί εξομοίωσης 
χώρων Λιμενικών Εγκαταστάσεων Κόρφου με 
Ζώνη Λιμένα. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ 
ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις των ν. 2240/1994, 2307/1995, 2386/ 
1996 και 2503/1997. 

2. Τις διατάξεις του ν. 3852/2010 (ΦΕΚ 87/Α77-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης», όπως 
τροποποιήθηκαν με διατάξεις του ν. 4555/2018 (ΦΕΚ 
133/Α719-7-2018). 

3. Τις διατάξεις του άρθρου 8 του π.δ. 139/2010 (Α' 232) 
«Οργανισμός της Αποκεντρωμένης Διοίκησης Πελοπον- 
νήσου, Δυτικής Ελλάδας και Ιονίου». 

4. Τις διατάξεις του 14/19-1-1939 β.δ/τος (Α' 24) «Περί 
κωδικοποιήσεως των περί Λιμενικών Ταμείων κειμένων 
διατάξεων», όπως τροποποιήθηκε και ισχύει. 

5. Τις διατάξεις του άρθρου 28 του ν.2971 /2001 «Αιγιαλός, 
παραλία και άλλες διατάξεις» (ΦΕΚ 285/τ.Α719-12-2001). 

6. Την αριθμ. 1028241 πε/2729πε/Β0010/13-4-2005 
(Β' 547) κοινή υπουργική απόφαση των Υπουργών Οικο¬ 
νομίας και Οικονομικών και Εμπορικής Ναυτιλίας. 

7. Τις διατάξεις της παρ. 4του αρθρ. 2 του ν. 2575/1998 
(Α' 23) περί χρήσης και εκμετάλλευσης των χώρων 
που εξομοιώνονται με ζώνες λιμένων του αρθρ. 3 ν.δ. 
444/1970 (Α' 39) όπως αυτές ερμηνεύονται στην με 
αριθμ. πρωτ. 3511.91/01/98/17-3-1998 εγκύκλιο του 
Υ.Ε. Ναυτιλίας. 

8. Τις διατάξειςτων άρθρων 28 και 28Α του ν. 4325/2015 
(Α' 47) «Εκδημοκρατισμός της Διοίκησης - Καταπολέ¬ 
μησης Γραφειοκρατίας και Ηλεκτρονική Διακυβέρνηση. 
Αποκατάσταση αδικιών και άλλες διατάξεις». 

9. Την αριθμ. 15870/15-5-2017 (Υ.Ο.Δ.Δ. 250) απόφαση 
του Υπουργού Εσωτερικών αναφορικά με το διορισμό 


Συντονιστή στην Αποκεντρωμένη Διοίκηση Πελοπον- 
νήσου, Δυτικής Ελλάδας και Ιονίου. 

10. Την χάραξη του αιγιαλού και της παραλίας Κόρφου 
Κορινθίας, που έγινε τμηματικά με τα ΦΕΚ 731/Δ71981, 
106/Δ71986 και 815/Δ71995. 

11. Τα από τον Αύγουστο 2016 θεωρημένα στις 
25-10-201 ότοπογραφικά διαγράμματα Τ-02.1 καιΤ-02.2 
στα οποία αποτυπώνεται ο χώρος της λιμενικής εγκα¬ 
τάστασης Κόρφου που εξομοιώνεται με Ζώνη Λιμένα. 

12. Το αριθμ. 3113.17-21/60716/2018/13-08-2018, σε 
ορθή επανάληψη, έγγραφο του Υπουργείου Ναυτιλίας 
και Νησιωτικής Πολιτικής/Γενική Γραμματεία Λιμένων, 
Λιμενικής Πολιτικής και Ναυτιλιακών Επενδύσεων, με 
το οποίο γνωμοδότησε θετικά για τον καθορισμό των 
χώρων που εξομοιώνονται με Ζώνη Λιμένα στη λιμενική 
εγκατάσταση Κόρφου Κορινθίας. 

13. Το αριθμ. ΔΔΠΒ0014608ΕΞ2018/03-09-2018, σε 
ορθή επανάληψη, έγγραφο του Υπουργείου Οικονο- 
μικών/Γενική Γραμματεία Δημόσιας Περιουσίας/Δ/νση 
Δημόσιας Περιουσίας, με το οποίο γνωμοδότησε θετικά 
για την εξομοίωση χώρων της λιμενικής εγκατάστασης 
Κόρφου με Ζώνη Λιμένα. 

14. Το αριθμ. 395/13-06-2018 έγγραφο του Δημοτικού 
ΛιμενικούΤαμείου Κορινθίων, με το οποίο υποβλήθηκε 
στην υπηρεσία προς έγκριση η αριθμ. 51/2018 (ΑΔΑ: 
61ΨΒΟΞΛΜ-Ζ9Λ), σε ορθή επανάληψη, απόφαση του 
Διοικητικού Συμβουλίου του Δημοτικού Λιμενικού Τα¬ 
μείου Κορινθίων περί εξομοίωσης χώρων της λιμενικής 
εγκατάστασης Κόρφου με Ζώνη Λιμένα. 

15. Όλα τα στοιχεία του φακέλου., αποφασίζουμε: 

Εγκρίνουμε την 51/2018 (ΑΔΑ: 61ΨΒΟΞΛΜ-Ζ9Λ), 

(ορθή επανάληψη) απόφαση του Διοικητικού Συμβου¬ 
λίου του Δημοτικού Λιμενικού Ταμείου Κορινθίων, την 
οποία παραθέτουμε κατωτέρω και η οποία αποτελεί ανα¬ 
πόσπαστο μέρος της παρούσας, περί εξομοίωσης χώρων 
λιμενικής εγκατάστασης Κόρφου με Ζώνη Λιμένα, όπως 
αυτή καθορίζεται στα συνημμένα από τον Αύγουστο 
2016 και θεωρημένα στις 25-10-2016 τοπογραφικά δι¬ 
αγράμματα Τ-02.1 καιΤ-02.2 κλίμακας 1:500 με πράσινη 
συνεχή πολυγωνική γραμμή υπό τα στοιχεία: σημείο 
XI (με συντεταγμένες Χ=422677.15 και Ψ=4179658.41) 
συνεχίζοντας στα σημεία Χ2-Χ3-Χ4-...έως... X 325 και 
καταλήγοντας πάλι στο σημείο XI, που αφορούν την 

επιφάνεια χερσαίου τμήματος συνολικού εμβαδού 
Ε=11.325,75 τ.μ. και θαλάσσιου τμήματος (XI -Χ2-...έως 
Χ298 συνεχίζοντας στα σημεία Θ1-Θ2-Θ3-Θ4-Θ5 και 
καταλήγοντας πάλι στο σημείο XI) συνολικού εμβαδού 
Ε=98.405,00 τ.μ. τα οποία εξασφαλίζονται και αποτυπώ- 
νονται στα σχεδιαγράμματα. 

ΝΟΜΟΣ ΚΟΡΙΝΘΙΑΣ 
ΔΗΜΟΣ ΚΟΡΙΝΘΙΩΝ 

ΔΗΜΟΤΙΚΟ ΛΙΜΕΝΙΚΟ ΤΑΜΕΙΟ ΚΟΡΙΝΘΙΩΝ 
ΑΠΟΣΠΑΣΜΑ 

Από τα πρακτικά της με αριθ. 10 συνεδρίασης του 
Διοικητικού Συμβουλίου του Ν.Π.Δ.Δ. με την επωνυμία 
Δημοτικό Λιμενικό Ταμείο Κορινθίων. 

ΑΡΙΘΜΟΣ ΑΠΟΦΑΣΗΣ 51/2018 

ΘΕΜΑ: Λήψη απόφασης για εξομοίωση χώρων 

λιμενικής εγκατάστασης Κόρφου με Ζώνη Λιμένα. 

Στην Κόρινθο σήμερα την 29η Μαίου2018, ημέραΤρί- 
τη και ώρα 14.00' στα γραφεία του Δημοτικού Λιμενικού 
Ταμείου Κορινθίων, συνήλθε σε τακτική συνεδρίαση το 
Διοικητικό Συμβούλιο του Ν.Π.Δ.Δ. «Δημοτικό Λιμενικό 
Ταμείο Κορινθίων», μετά από την οικ. 351/25-5-2018 
πρόσκληση του Προέδρου του Δ.Σ., που επιδόθηκε νό¬ 
μιμα σε κάθε ένα από τα μέλη του Δ.Σ., σύμφωνα με τις 
διατάξεις του ν. 3852/2010. 

Διαπιστώθηκε ότι υπάρχει νόμιμη απαρτία, σε σύνολο 
επτά (7) μελών βρέθηκαν παρόντα επτά (7) μέλη: 

ΠΑΡΟΝΤΕΣ 

ΦΑΡΜΑΚΗΣ ΓΕΩΡΓΙΟΣ 

ΠΙΕΤΡΗΣΤΙΜΟΛΕΟΝΤΑΣ (ΑΝΤΙΠΡΟΕΔΡΟΣ) 

ΚΑΡΑΜΑΛΙΚΗ ΜΑΡΙΑ (ΕΡΡΙΚΑ) 

ΑΡΒΑΝΙΤΗ ΠΑΝΑΓΙΩΤΑ (ΝΟΜΙΜΗ ΑΝΤ/ΡΙΑ) 

ΒΛΑΣΣΗΣ ΔΗΜΗΤΡΗΣ 

ΚΟΡΔΩΣΗΣΧΡΗΣΤΟΣ 

ΑΠΟΝΤΕΣ 

ΠΟΛΥΖΩΙΔΗΣ ΠΑΝΑΓΙΩΤΗΣ 

Παρούσα ήταν επίσης η Καγιούλη Ελένη, υπάλληλος 
του νομικού προσώπου, για την τήρηση των πρακτικών 
της συνεδρίασης. 

Ο Πρόεδρος εισηγούμενοςτο 6ο θέμα της ημερήσιας 
διάταξης αναφέρει τα εξής: 

Με την αριθ. 139/2015 απόφαση είχαμε αναθέσει τη 
σύνταξη της μελέτης με τίτλο «Τοπογραφική μελέτη για 
εξομοίωση χώρων Λ.Ε. Κόρφου με Ζώνη Λιμένα», στην 
ΤΡΙΤΩΝ ΣΥΜΒΟΥΛΟΙ ΜΗΧΑΝΙΚΟΙ ΕΠΕ που εδρεύει στη 
Αθήνα (Κηφισίας 326 και ποταμού Καλαμά 32 152 33) με 
ΑΜ 14, με ΑΦΜ 095276167 Δ.Ο.Υ. Χαλανδρίου, έναντι 
αμοιβής 12.000,00 € πλέον ΦΠΑ. 

Στη συνέχεια η μελετήτρια εταιρεία παρέδωσε την 
ανωτέρω μελέτη και συντάχθηκε η από 25-8-2016 βε¬ 
βαίωση από τη Τεχνική Υπηρεσία, που αναφέρει ότι η 
μελέτη συντάχθηκε σύμφωνα με τις εγκεκριμένες προ¬ 
διαγραφές και ο Ανάδοχος συμμορφώθηκε πλήρως με 
τις συμβατικές του υποχρεώσεις. Με την αριθ. 122/2016 
απόφαση εγκρίναμε και παραλάβαμε τα παραδοτέα της 
μελέτης. 


Στη συνέχεια ο Πρόεδρος εισηγείται την έγκριση της 
εξομοίωσης των χώρων των Λ.Ε. Κόρφου με Ζώνη λιμένα 
αναφέροντας τα εξής: 

Επειδή 

1. Κατά την χάραξη της γραμμής του αιγιαλού και 
παραλίας Κόρφου που έγινε τμηματικά με τα ΦΕΚ 731/ 
Δ71981, ΦΕΚ 106/Δ71986 και ΦΕΚ 815/Δ71995 στα 
τοπογραφικά διαγράμματα των οποίων δεν αποτυπώ- 
νεται οποιαδήποτε κατασκευή επί του αιγιαλού ή και 
της ζώνης παραλίας. 

2. Σύμφωνα με την παρ. 1 του άρθρου 2 του ν. 2971/ 
2001 (ΦΕΚ 285/Α719-12-2001) «ο αιγιαλός και η παραλία 
είναι πράγματα κοινόχρηστα και ανήκουν κατά κυριότη¬ 
τα στο Δημόσιο, το οποίο τα προστατεύει και τα διαχει¬ 
ρίζεται». Επίσης στο ίδιο άρθρο στην παρ. 4 αναφέρε- 
ται πως «στον αιγιαλό και την παραλία δεν επιτρέπεται 
κατασκευή κτισμάτων και εν γένει κατασκευασμάτων» 

3. Σύμφωνα με το άρθρο 7 του ν. 2971 /2001 «εμπράγ¬ 
ματα δικαιώματα ιδιωτών επί ακινήτων της παραλίας, 
απαλλοτριώνονται λόγω δημόσιας ωφέλειας με και από 
τη δημοσίευση στην Εφημερίδα της Κυβερνήσεως της 
απόφασης του Υπουργού Οικονομικών που επικυρώ¬ 
νει την έκθεση και το διάγραμμα του αιγιαλού και της 
παραλίας. 

Συνάγεται ότι 

Κάθε κατασκευή που εμφανίζεται στο τοπογραφικό δι¬ 
άγραμμα που αφορά την εξομοίωση της λιμενικής ζώνης 
του Κόρφου Κορινθίας, είναι αυθαίρετη και έχει δημιουρ- 
γηθεί μετά την κήρυξη του αιγιαλού και της παραλίας επί 
δημοσίου χώρου. Επομένως για τις κατασκευές αυτές και 
επί του εδάφους όπου αυτές βρίσκονται, κανένας ιδιώτης 
δεν μπορεί να εγείρει οποιοδήποτε θέμα αποζημίωσης 
ή και ιδιοκτησίας επί του εδάφους. 

Τέλος τονίζει ότι οι υπάρχουσες κατασκευές είναι ανοι¬ 
κτού τύπου. 

Ο Πρόεδρος κάλεσε τα μέλη του Δ.Σ να αποφασίσουν 
σχετικά 
Το Δ.Σ. αφού 
Έλαβε υπόψη: 

-Την εισήγηση του Προέδρου και 
α)Τα θεωρηθέντα από τη Διεύθυνση τεχνικών υπηρε¬ 
σιών του Δήμου Κορινθίων τοπογραφικά διαγράμματα 
αποτύπωσης υπάρχουσας κατάστασης και καθορισμού 
Χερσαίας Ζώνης (χερσαίας και θαλάσσιας), 
β) Το άρθρο 28 του ν. 2971/2001. 
γ) Την αριθ. 1028241 πε/2729πε/Β0010/05 (ΦΕΚ 547 
Β722-4-2005) κοινή υπουργική απόφαση Υπουργών 
Εμπορικής Ναυτιλίας και Οικονομίας και Οικονομικών. 

δ) Το γεγονός ότι οι προτεινόμενοι χώροι είναι απαραί¬ 
τητοι για την βελτίωση των υφιστάμενων Λ.Ε. Κόρφου 
και την ανάπτυξη του καταφυγίου Κόρφου 
και μετά από διαλογική συζήτηση κατά την οποία η 
Καραμαλίκη Μαρία (Έρρικα) και ο Κορδώσης Χρήστος 
ψηφίζουν αρνητικά επειδή στον προς εξομοίωση χώρο 
υπάρχουν παράνομες κατασκευές, αποφασίζει: 

Εγκρίνει κατά πλειοψηφία μειοψηφούντων των Κα¬ 
ραμαλίκη Μαρίας (Έρρικας) και Κορδώση Χρήστου για 
τους λόγους που αναφέρονται ανωτέρω: 

Α. Τον καθορισμό των ορίων της εξομοιούμενης χερ¬ 
σαίας και θαλάσσιας ζώνης με ζώνη λιμένα στη λιμενική 
εγκατάσταση Κόρφου, όπως φαίνεται και ορίζεται στα 
από Αύγουστο 2016 και θεωρημένα στις 25.10.2016 
τοπογραφικά διαγράμματα Τ-02.1 καιΤ-02.2 κλίμακας 
1:500 με πράσινη συνεχή πολυγωνική γραμμή υπό τα 
στοιχεία: σημείο XI (με συντεταγμένεςΧ=422677.15 και 
Ψ=4179658.41) συνεχίζοντας στα σημεία Χ2, Χ3, Χ4,... 
έως... X 325 και καταλήγοντας πάλι στο σημείο XI, που 
αφορούν την επιφάνεια χερσαίου τμήματος συνολικού 
εμβαδού Ε=11.325,75 τ.μ. και θαλάσσιου τμήματος (XI, 
Χ2,... έως X 298 συνεχίζοντας στα σημεία Θ1-Θ2-Θ3- 
Θ4-Θ5 και καταλήγοντας πάλι στο σημείο XI) συνολικού 
εμβαδού Ε=98.405,00τ.μ. 

Β. Αποδέχεται τα στοιχεία των συνταχθέντων τοπογρα- 
φικών διαγραμμάτων τα οποία αποτελούν αναπόσπαστο 
τμήμα της παρούσας απόφασης και υπογράφονται από 
τα μέλη του Δ.Σ. 

Αφού έγινε η σύνταξη του ανωτέρω Πρακτικού υπο¬ 
γράφεται όπως ο Νόμος ορίζει: 


Το παρόν πρακτικό συντάχθηκε και υπογράφηκε ως 
εξής: 

Ο Πρόεδρος Ο Αντιπρόεδρος 

ΦΑΡΜΑΚΗΣ ΓΕΩΡΓΙΟΣ ΠΙΕΤΡΗΣΤΙΜΟΛΕΟΝΤΑΣ 
Τα Μέλη 

ΚΑΡΑΜΑΛΙΚΗ ΜΑΡΙΑ (ΕΡΡΙΚΑ) 

ΑΡΒΑΝΙΤΗ ΠΑΝΑΓΙΩΤΑ 
ΒΛΑΣΣΗΣ ΔΗΜΗΤΡΗΣ 
ΚΟΡΔΩΣΗΣΧΡΗΣΤΟΣ 
Ακριβές απόσπασμα 
Κόρινθος, 30 Μαίου 2018 
Ο Πρόεδρος του Δ.Σ. 

ΦΑΡΜΑΚΗΣ ΓΕΩΡΓΙΟΣ 

Η παρούσα απόφαση μαζί με τα από τον Αύγουστο 
2016 θεωρημένα στις 25-10-2016 τοπογραφικά διαγράμ¬ 
ματα Τ-02.1 καιΤ-02.2 να δημοσίευθούν στην Εφημερίδα 
της Κυβερνήσεως. 

Τρίπολη, 14 Νοεμβρίου 2018 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΠΑΠΑΘΕΟΔΩΡΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























